
P L A N U L

DE PREGĂTIRE ÎN DOMENIUL 

SITUAŢIILOR DE URGENŢĂ

ÎN ANUL 2025
I. BAZA LEGALĂ 
În anul 2025, planificarea, organizarea şi desfăşurarea pregătirii personalului din cadrul autorităţilor, organismelor şi structurilor cu atribuţii  în domeniul situaţiilor de urgenţă, precum şi a salariaţilor, elevilor, studenţilor şi populaţiei, se execută în conformitate cu următoarele acte normative:

· Legea nr. 307/2006 privind apărarea împotriva incendiilor, cu modificările şi completările ulterioare;

· Legea nr. 481/2004 privind protecţia civilă, republicată;

· Ordonanţa de Urgenţă nr. 21/2004 privind sistemul Naţional de Management al Situaţiilor de urgenţă, cu modificările şi completările ulterioare;

· Hotărâre Guvernului nr. 557 din 3 august 2016 privind managementul tipurilor de risc;
· Strategia naţională de management a riscului la inundaţii, aprobată prin H.G.R. nr. 846/2010;

· Strategia naţională de prevenire a situaţiilor de urgenţă, aprobată prin H.G.R. nr.762/2008;

· Hotarârea Guvernului nr. 547/2005 pentru aprobarea Strategiei naţionale de protecţie civilă;

·   Ordinul Ministrului Afacerilor Interne nr. 51 /2024 pentru aprobarea Criteriilor de performanţă privind constituirea, încadrarea şi dotarea serviciilor voluntare pentru situaţii de urgenţă şi serviciilor private pentru situaţii de urgenţă;
·  Ordinul Ministerului Administraţiei şi Internelor nr. 163/2007 pentru aprobarea Normelor generale de apărare împotriva incendiilor;
· Ordinul Ministerului Administraţiei şi Internelor nr.786/2005 privind modificarea şi completarea O.M.A.I. nr. 712/2005 pentru aprobarea „Dispoziţiilor generale privind instruirea salariaţilor în domeniul situaţiilor de urgenţă”;
· Ordinul Ministerului Administraţiei şi Internelor nr. 236/2012 pentru aprobarea Regulamentului privind organizarea şi desfăşurarea concursurilor profesionale ale serviciilor voluntare şi private pentru situaţii de urgenţă;
· Ordinul comun al Ministerului Mediului şi Pădurilor şi al Ministerului Administraţiei şi Internelor nr. 459/78/2019, pentru aprobarea Regulamentului privind gestionarea situaţiilor de urgenta generate de inundaţii, fenomene meteorologice periculoase,  accidente la construcţii hidrotehnice, poluări accidentale pe cursurile de apa si poluări marine in zona costieră;
· Ordinul Ministerului Educaţiei Naţionale nr. 3825 din 03.06.2013, pentru aprobarea regulamentelor concursurilor naţionale "Prietenii pompierilor" şi "Cu viaţa mea apăr viaţa";
· Hotărârea Guvernului nr. 1579/2005 pentru aprobarea Statutului personalului voluntar din serviciile de urgenţă voluntare;

· Ordinul Ministerului Administraţiei şi Internelor nr. 160/2007 pentru aprobarea Regulamentului de planificare, organizare, desfăşurare şi finalizare a activităţii de prevenire a situaţiilor de urgenţă prestate de serviciile voluntare şi private pentru situaţii de urgenţă;
· Ordinul Ministerului Administraţiei şi Internelor nr. 166/2010 pentru aprobarea Dispoziţiilor generale privind apărarea împotriva incendiilor la construcţii şi instalaţiile aferente;

· Ordinul Ministerului Administraţiei şi Internelor nr. 28/2009 pentru aprobarea Dispoziţiilor generale de apărare împotriva incendiilor la obiective de cult;

· Ordinul Ministerului Administraţiei şi Internelor nr. 118/2010 pentru aprobarea Dispoziţiilor generale de apărare împotriva incendiilor la structuri de primire turistice, unităţi de alimentaţie publică şi unităţi de agrement;

· Ordinul Ministerului Administraţiei şi Internelor nr. 211/2010 pentru aprobarea Dispoziţiilor generale de apărare împotriva incendiilor la ateliere şi spaţii de întreţinere şi reparaţii;

· Ordinul Ministerului Administraţiei şi Internelor nr. 262/2010 pentru aprobarea Dispoziţiilor generale de apărare împotriva incendiilor la spaţii şi construcţii pentru birouri;

· Ordinul Ministerului Administraţiei şi Internelor nr. 187/2010 pentru aprobarea Dispoziţiilor generale de apărare împotriva incendiilor la spaţii pentru comerţ;

· Ordinul Ministerului Administraţiei şi Internelor nr. 14/2009 pentru aprobarea Dispoziţiilor generale de apărare împotriva incendiilor la amenajări temporare în spaţii închise sau în aer liber;

· Ordinul Ministerului Administraţiei şi Internelor nr. 579/2008 pentru aprobarea Dispoziţiilor generale de apărare împotriva incendiilor pe timpul utilizării focului deschis la arderea de mirişti, vegetaţie uscată şi resturi vegetale;
OBIECTIVELE PREGĂTIRII ÎN DOMENIUL SITUAŢIILOR DE URGENŢĂ
a. Obiective generale:
· Pregătirea autorităţilor administraţiei publice locale în vederea asigurării unui management adecvat al situaţiilor de urgenţă la nivel local;

· Pregătirea serviciului voluntar pentru situaţii de urgenţă în vederea executării intervenţiilor  în cazul situaţiilor de urgenţă în timp operativ, precum şi a activităţilor de prevenire specifice ce le revin;
· Pregătirea inspectorilor de protecţie civilă şi a personalului de specialitate de la localităţi, instituţii publice şi operatori economici în vederea îndeplinirii atribuţiilor ce le revin în domeniul gestionării situaţiilor de urgenţă;

· Dezvoltarea aptitudinilor elevilor şi studenţilor de a se proteja în cazul producerii situaţiilor de urgenţă.
b. Obiective specifice:
· Asigurarea participării în mai mare măsură la cursurile organizate în centrele zonale, a personalului cu responsabilităţi în managementul situaţiilor de urgenţă la nivel local;
· Cunoaşterea mijloacelor tehnice şi a procedeelor specifice de intervenţie de către personalul din structurile de gestionare a situaţiilor de urgenţă;

· Creşterea gradului de pregătire a personalului din compartimentele de prevenire din cadrul serviciilor voluntare pentru situaţii de urgenţă;

· Implicarea personalului cu atribuţii de specialitate de la unităţile-administrativ teritoriale în organizarea şi desfăşurarea exerciţiilor din unităţile de învăţământ, în vederea creşterii numărului total de astfel de activităţi;
· Efectuarea de activități de pregătire trimestriale, în comun, a voluntarilor din cadrul serviciilor voluntare pentru situații de urgență constituite la nivelul UAT- urilor cu personalul ISU din subunitățile de intervenție;
III. ORGANIZAREA PREGĂTIRII ÎN DOMENIUL SITUAŢIILOR DE URGENŢĂ 
 
Pregătirea în domeniul situaţiilor de urgenţă are ca scop cunoaşterea şi însuşirea modului de acţiune în vederea asigurării protecţiei populaţiei, bunurilor materiale, valorilor culturale şi de patrimoniu, precum şi limitarea şi înlăturarea urmărilor în cazul producerii unor situaţii de urgenţă.

Răspunderea organizării şi executării formelor de pregătire revine tuturor structurilor din inspectorat, potrivit atribuţiilor funcţionale.
În anul 2025, pregătirea în domeniul situaţiilor de urgenţă se va realiza pe niveluri de competenţă, structuri funcţionale şi pe categorii de personal, fiind structurată astfel:
· Pregătirea personalului cu funcţii de conducere din administraţia publică locală la Centrul Zonal de Pregătire Cluj-Napoca;

· Pregătirea membrilor comitetului local pentru situaţii de urgenţă;

· Pregătirea personalului serviciului voluntar pentru situaţii de urgenţă;
· Cadre tehnice cu atribuții în domeniul prevenirii și stingerii incendiilor;

· Pregătirea salariaţilor;
· Pregătirea cadrelor didactice, preşcolarilor, elevilor şi studenţilor;
· Pregătirea celorlalte categorii de populaţie, neîncadrată în muncă.
1. Pregătirea personalului cu funcţii de conducere din administraţia publică locală se va realiza prin cursuri organizate şi desfăşurate conform prevederilor Ordinului inspectorului general al Inspectoratului General pentru Situaţii de Urgenţă nr. 1/IG din 03.01.2025 privind pregătirea în domeniul situaţiilor de urgenţă a reprezentanţilor instituţiilor prefectului şi a personalului cu funcţii de conducere şi atribuţii în domeniul situaţiilor de urgenţă din administraţia publică locală, servicii descentralizate şi deconcentrate în anul 2025. 
2. Pregătirea membrilor comitetului local pentru situaţii de urgenţă, a membrilor centrelor operative şi celulelor de urgenţă, a inspectorilor de protecţie civilă, cadrelor tehnice cu atribuţii în domeniul apărării împotriva incendiilor a personalului de specialitate cu atribuţii în domeniile apărării împotriva incendiilor şi protecţiei civile, a personalului serviciilor voluntare şi private pentru situaţii de urgenţă şi a managerilor operatorilor economici clasificaţi, se va executa prin:

a) Cursuri organizate în cadrul Centrului Zonal de Pregătire Cluj-Napoca, pe baza planificării elaborate de Inspectoratul pentru Situaţii de Urgenţă „Vasile Goldiş” al judeţului Arad și aprobate prin Ordinul Prefectului nr. 26/20.01.2025, parte integrantă a prezentului plan de pregătire;
b) Convocări, instructaje, antrenamente de specialitate, aplicaţii, exerciţii şi concursuri organizate de structurile profesioniste din cadrul Inspectoratului pentru Situaţii de Urgenţă „Vasile Goldiş” al judeţului Arad sau cele organizate la nivelul localităţilor şi instituţiilor respective pentru personalul de specialitate (inspectorii de protecţie civilă, cadre tehnice cu atribuții în domeniul prevenirii și stingerii incendiilor) de la municipiu, oraşe, instituţii şi operatori economici, şefii centrelor operative cu activitate temporară, şefii serviciilor voluntare şi private pentru situaţii de urgenţă, şefii celulelor de urgenţă şi managerii operatorilor economici clasificaţi;
c) Pregătire organizată de către preşedinţii comitetului pentru situaţii de urgenţă, conducătorii instituţiilor şi operatorilor economici, pentru: membrii comitetelor locale pentru situaţii de urgenţă, personalul centrelor operative cu activitate temporară, personalul ce încadrează serviciile voluntare şi private pentru situaţii de urgenţă, alte categorii de personal cu atribuţii în domeniul situaţiilor de urgenţă, salariaţi din aparatul propriu şi populaţie.
3. Pregătirea în unităţi şi instituţii de învăţământ cuprinde:

a. Planificarea, organizarea şi desfăşurarea concursurilor şcolare cu tematică de specialitate, „Prietenii pompierilor” şi „Cu viaţa mea apăr viaţa”;

b. Organizarea de activităţi comune (simpozioane, seminarii, exerciţii, vizite, etc.) cu ocazia sărbătoririi unor date sau evenimente importante: Ziua Protecţiei Civile, Ziua Pompierilor,  Ziua Internaţională pentru Reducerea Riscului la Dezastre, Ziua Informării Preventive;

Structurile cu atribuţii în domeniul situaţiilor de urgenţă organizate la primărie, împreună cu conducerile unităţilor şcolare din zona de competenţă, vor întocmi planificările proprii ale antrenamentelor şi exerciţiilor din unităţile de învăţământ pentru semestrul II al anului școlar 2024-2025 și semestrul I al anului școlar 2025-2026. 
Serviciul voluntar pentru situații de urgență va cuprinde în planificările proprii exerciţii și antrenamente la fiecare locaţie unde există activităţi şcolare, din zona de competenţă.
Concursurile şcolare cu tematică de protecţie civilă “Cu viaţa mea apăr viaţa” şi concursul „Prietenii Pompierilor” se vor desfăşura conform regulamentelor de organizare şi desfăşurare și în conformitate cu calendarul stabilit de către Inspectoratul pentru Situaţii de Urgenţă „Vasile Goldiş” al judeţului Arad şi Inspectoratul Şcolar Arad.

Concursul la nivelul oraşelor şi Municipiului Arad se va desfăşura sub directa coordonare a preşedintelui CLSU şi cu participarea inspectorului de protecţie civilă, conform regulamentului aprobat prin Ordinul Ministerului Educaţiei Naţionale nr.3825 din 03.06.2013. Fondurile necesare se vor asigura de către consiliile locale, conform prevederilor bugetului pentru anul 2025 privind pregătirea pentru situaţii de urgenţă.
4. Pregătirea salariaţilor din instituţiile publice şi operatorii economici se realizează în conformitate cu prevederile O.M.A.I. nr. 712/2005 (modificat şi completat), prin instructaje şi antrenamente de avertizare, alarmare, evacuare, adăpostire şi prim ajutor, în funcţie de tipurile de risc la care sunt expuşi. 
5. Populaţia neîncadrată în muncă se instruieşte prin participarea la exerciţiile de alarmare publică, aplicaţii şi exerciţii de specialitate, prin intermediul  mass-media şi prin acţiunile de informare preventivă derulate de către Inspectoratul pentru Situaţii de Urgenţă „Vasile Goldiş” al judeţului Arad şi de structurile cu atribuţii în domeniul situaţiilor de urgenţă de pe teritoriul judeţului Arad.
IV.  PLANIFICAREA PE NIVELURI DE COMPETENŢĂ, STRUCTURI FUNCŢIONALE ŞI CATEGORII DE PERSONAL ORGANIZATE DE:
IV.1. Centrul Zonal de Pregătire de Protecţie Civilă Cluj-Napoca – Datele sunt înscrise numeric în Anexa nr.1 şi nominal în Anexa nr. 2.
IV.2. Inspectoratul pentru Situaţii de Urgenţă „Vasile Goldiş” al judeţului Arad, comitetul local  pentru situaţii de urgenţă, serviciul voluntar pentru situaţii de urgenţă, instituţiile publice şi operatorii economici care desfăşoară activităţi specifice în zona de competenţă - Datele sunt înscrise numeric în Anexa nr.1.
V. PLANIFICAREA PREGĂTIRII ÎN DOMENIUL SITUAŢIILOR DE URGENŢĂ PRIN ANTRENAMENTE, EXERCIŢII ŞI CONCURSURI DE SPECIALITATE - Datele sunt înscrise în Anexa nr. 3.
VI. TEMELE OBLIGATORII PRIVIND PREGĂTIREA SERVICIILOR VOLUNTARE PENTRU SITUAŢII DE URGENŢĂ - Sunt înscrise în Anexa nr. 4.
VII. FURNIZORII AUTORIZAŢI POTRIVIT LEGII, CARE ORGANIZEAZĂ PROGRAME DE FORMARE PROFESIONALĂ ÎN OCUPAŢII DIN DOMENIUL REGLEMENTAT DE IGSU – Datele se vor înscrie în tabelul din Anexa nr.5
VIII. EVIDENŢA ŞI EVALUAREA PREGĂTIRII
Pentru buna organizare a sistemului de pregătire, preşedintele comitetului local pentru situaţii de urgenţă va lua măsuri pentru îndeplinirea următoarele activităţi:

a) Întocmesc şi înaintează spre avizare la ISU Arad, în 30 de zile de la aprobarea prin Ordin al Prefectului al Planul de pregătire în domeniul situaţiilor de urgentă în anul 2025, al județului Arad, Planul de pregătire în domeniul situaţiilor de urgentă în anul 2025 la nivelul structurii pe care o conduc (prin extragerea din planul de pregătire la nivelul judeţului, a activităţilor şi domeniilor de pregătire acolo unde se regăsesc);
b) Transmit structurilor din zona de responsabilitate (instituţii publice, operatori economici sau alte entităţi) precizări privind modul de elaborare a documentelor de planificare, organizare şi evidenţă.
c) Organizează şi conduc activităţile de pregătire din zona de responsabilitate;
d) Întocmesc şi actualizează  documentele de planificare, organizare şi conducere a activităţilor care reglementează domeniul situaţiilor de urgenţă.

e) Sprijină, îndrumă, controlează şi evaluează, prin personalul de specialitate, desfăşurarea activităţilor de pregătire la nivel local.

Evidenţa  participării şi a rezultatelor obţinute se ţine la nivelul fiecărei structuri la care s-a organizat pregătirea, de către personalul desemnat să gestioneze documentaţia necesară (comitete locale pentru situaţii de urgenţă, instituţii publice, operatori economici). 

Raportul de evaluare a pregătirii cuprinde: baza legală a desfăşurării activităţii de pregătire, obiectivele propuse şi modul de îndeplinire a acestora, gradul de îndeplinire a planului de pregătire, organizarea şi desfăşurarea exerciţiilor, intervenţiilor reale, calificativele obţinute şi măsura în care s-a asigurat dezvoltarea competenţelor profesionale, organizarea şi nivelul de înzestrare ale serviciilor de urgenţă, gradul de asigurare a bazei materiale, neajunsuri constatate şi greutăţi întâmpinate, concluzii şi propuneri pentru îmbunătăţirea activităţii.

IX. ASIGURAREA LOGISTICĂ ŞI FINANCIARĂ

Pentru desfăşurarea activităţilor de pregătire în domeniul situaţiilor de urgenţă, comitetul local, instituţiile şi operatorii economici  vor prevedea în bugetele proprii, fondurile necesare acestor activităţi în conformitate cu legislaţia în vigoare.
Anexe:
Anexa nr.1 – Planificarea pregătirii pe niveluri de competenţă, structuri funcţionale şi categorii de personal;
Anexa nr. 2 – Planificarea reprezentanţilor instituţiei prefectului, a personalului cu funcţii de conducere şi atribuţii în domeniul situaţiilor de urgenţă din administraţia publică locală, servicii descentralizate şi deconcentrate, la cursurile de pregătire în anul 2025;

Anexa nr. 3 – Planificarea pregătirii în domeniul situaţiilor de urgenţă prin antrenamente, exerciţii şi concursuri de specialitate;

Anexa nr. 4 – Tematica obligatorie de pregătire a serviciilor voluntare pentru situaţii de urgenţă;

Anexa nr.5 – Furnizorii autorizaţi potrivit legii, care organizează programe de formare profesională a adulţilor în ocupaţii din domeniul reglementat de IGSU.

